matrapake ukum kudu adil, ngibarate samodra geni, sanadyan ndhelik ana ngendi bae, angel, lan panggonan kang sungil uga kudu diukum.)29.Kang tinuju sanggyaning kang laku dudu,tan ana sawala,ing agnyeng sri narapati,saking adil traping kang pidana dhendha.(Sing dituju yaiku wong sing tumindak sing ora bener kudu diukum nganti ora sing suwala (nglawan) marang parentahe ratu, saka adil anggone matrapake paukuman.)30.Temahipun misuwur ing rat sadarum,tetep amisesa,sesining kang bumi-bumi,sabawana kabeh karoban prabawa.(Wusanane misuwur ing sajagad, lan tetep nguwasani saisining bumi, sajagad kabeh kalah prabawa.)31.Wulangipun satata mintir lumintu,sakehing tumitah,winruhken ing tata krami,asatemah samya tut nurut trapsila.(Wulangane ditata kanthi becik, lan mintir (terus menerus) ora ana kendhate. Sakabehe manungsa diweruhake marang tata krama, wusanane kabeh tunduk, patuh nindakake kabecikan (aturan).)32.Paminipun acucundhuk sekar arum,gung kongas mengambar,mitonken warnaning sami,sumawuring jagad pndha tirtamarta.(Upamane wong cundhuk kembang ganda wangi, gandane ngambar-ngambar lan nuduhake warnane sing endah, sumebar ing saindenganing jagad pindha(kaya) tirtamarta.)33.Sagungipun kang sinung wulang